Държавен вестник, бр. 34, 2014 г., стр. 45

БРОЙ  34	
Д Ъ Р Ж А В Е Н  В Е С Т Н И К 	
СТР.  45  
нередовностите и/или непълнотите в срок, 
заявлението за плащане се отхвърля със за­
повед на изпълнителния директор на ДФЗ.
(3) След проверката по ал. 1 ДФЗ извършва 
проверка на място за установяване на изпъл­
нението на одобрените по договора по чл. 65, 
ал. 2 дейности. 
(4) След получаване на резултатите от 
проверката по ал. 3 и в срок до 3 месеца от 
подаване на заявлението за плащане изпъл­
нителният директор на ДФЗ одобрява или 
мотивирано отказва със заповед изплащането 
на финансовата помощ и писмено уведомява 
ползвателя.
(5) Сроковете за обработване от ДФЗ на 
документите по ал. 1 се удължават в следните 
случаи:
1. когато е изпратено писмо за отстраняване 
на нередовности или е необходимо становище 
на други органи или институции; срокът се 
удължава със срока за получаване на отговор 
или становище от съответната институция;
2. със заповед на изпълнителния директор 
на ДФЗ, когато са постъпили документи и/
или информация, които създават съмнения 
за нередност.
Чл. 69. (1) Държавен фонд „Земеделие“ 
изплаща одобрения размер на финансовата 
помощ в едномесечен срок от изпращане на 
уведомлението по чл. 68, ал. 4.
(2) Помощта се превежда на ползвателя на 
финансовата помощ по посочена в заявлението 
за плащане банкова сметка в левове.
Чл. 70. В случаите на констатирано неизпъл­
нение на задълженията по договора от страна 
на бенефициента, установено при извършване 
на административната проверка по чл. 68, 
ал. 1 и проверката на място по чл. 68, ал. 3, 
договорираната финансова помощ се преиз­
числява съгласно извършената инвестиция.
Чл. 71. (1) Ползвателят може да подаде 
искане за промяна на договора с ДФЗ не 
по-късно от 1 месец преди изтичане на сро­
ка на договора. Към искането се прилагат 
доказателства, необходими за преценка на 
основателността на искането.
(2) Не се допуска изменение и/или допъл­
нение на договора, което:
1. засяга основната цел на дейността и/или 
променя предназначението на дейностите;
2. води до увеличаване на стойността на 
договорената финансова помощ.
(3) Ползвателят може да поиска удължаване 
на срока на договора до максималния срок 
съгласно чл. 55, ал. 4.
(4) Държавен фонд „Земеделие“ изпраща по 
служебен път на ИАЛВ искането на ползвате­
ля ведно със съответните документи. В срок 
от 5 работни дни от постъпване на искането 
в ИАЛВ последната се произнася по основа­
телността му. Произнасянето се обективира 
в нарочно становище, което се изпраща на 
ДФЗ по служебен път.
Раздел VII
Мониторинг 
Чл. 72. (1) Ползвателите на финансова по­
мощ по мярка „Инвестиции в предприятия“ 
имат задължение да използват инвестицията 
по предназначение до края на втората винарска 
година, следваща годината на изплащането 
на помощта.
(2) В срока по ал. 1 ползвателите на фи­
нансовата помощ нямат право да продават, 
преотстъпват, преотдават или дават под наем 
обекта на инвестицията, за която са получили 
финансово подпомагане по мярка „Инвестиции 
в предприятия“.
(3) При извършване на проверка от ДФЗ и 
установяване на неизпълнение на задължението 
по ал. 1 и 2 ползвателите възстановяват изпла­
тената им финансова помощ в пълен размер.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Винарска година“ е периодът от 1 август 
на текущата година до 31 юли на следващата.
2. „Винарско предприятие“ е производстве­
на структура, в която се извършва винопро­
изводство (преработката на прясно грозде, 
смачкано или не, на гроздова мъст, на частично 
ферментирала гроздова мъст, на гроздов сок 
или на млади вина в процес на ферментация 
във вино чрез пълна или частична алкохолна 
ферментация) и/или бутилиране (поставяне на 
съответния продукт в съдове с търговска цел 
за своя сметка лично или чрез други лица). 
3. „Вино със защитено географско указание 
(ЗГУ)“ е вино, което е произведено в район 
или определена местност, чието наименова­
ние се използва за означаването му, и което 
притежава специфично качество, известност 
или други характеристики, които могат да се 
припишат на географския му произход. Най-
малко 85 на сто от гроздето, използвано за 
неговото производство, произхожда изключи­
телно от този географски район и е получено 
от винени сортове лози от вида Vitis vinifera 
или кръстоска на Vitis vinifera с други видове 
от рода Vitis.
4. „Вино със защитено наименование на 
произход (ЗНП)“ е вино, което е произведено 
в определен географски район, микрорайон 
или местност, чието наименование се използ­
ва за означаването му, и неговите качество 
и характеристики се дължат основно или 
изключително на специфичната географска 
среда с присъщите є природни и човешки 
фактори. Гроздето, от което е произведено, 
произхожда изключително от този географски 
район, микрорайон или местност и е получено 
от винени сортове лози от вида Vitis vinifera.